Document ID: 32004R0323

Komisijos reglamentas (EB) Nr. 323/2004
2004 m. vasario 25 d.
adaptuojantis Reglamentą (EEB) Nr. 1686/72 dėl Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo į Europos Sąjungą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sutartį, ypač jos 2 straipsnio 3 dalį,
atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sutartį, ypač į jos 57 straipsnio 2 dalį,
kadangi:
(1) 1971 m. spalio 26 d. Tarybos reglamento (EEB) Nr. 2358/71 dėl bendro sėklos rinkos organizavimo [1] 3 straipsnio 4a dalyje numatomas ryžių sėklos ir kitos sėklos gamybos stabilizavimo mechanizmas, numatantis tarp valstybių narių paskirstytino didžiausio kiekio, atitinkančio pagalbos gamybai suteikimo reikalavimus, nustatymą.
(2) 1972 m. rugpjūčio 2 d. Komisijos reglamentas (EEB) Nr. 1686/72 dėl tam tikrų išsamių pagalbos už sėklą taisyklių [2] nustato didžiausius minėtus ryžių sėklos ir kitos sėklos kiekius Bendrijai ir valstybėms narėms.
(3) Atsižvelgiant į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimą į Bendriją 2004 m. gegužės 1 d., turėtų būti nustatytas didžiausias ryžių sėklos ir kitos sėklos, atitinkančios pagalbos gamybai išplėstoje Bendrijoje suteikimo reikalavimus, kiekis ir kiekvienai valstybei narei paskirstytini kiekiai. Kiekiai, į kuriuos buvo atsižvelgta apskaičiuojant didžiausius kiekius, yra kiekiai, apie kuriuos valstybės narės pranešė Komisijai.
(4) Konkrečiais prekybos metais nuimta ryžių sėkla paprastai yra naudojama užsėti teritorijas žaliavinių ryžių ir ryžių sėklos gamybai kitais prekybos metais. Sėklos, Bendrijoje naudojamos užsėti vieno hektaro plotą, kiekis yra 0,2 tonos. Atitinkamai, norint užsėti visą (433123 ha + 3222 ha =) 436345 ha bazinį plotą, reikia 87269 tonų sėklos.
(5) Reikėtų atitinkamai iš dalies pakeisti Reglamentą (EEB) Nr. 1686/72,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 1686/72 iš dalies keičiamas taip:
1. 3 straipsnio 1 dalies pirma pastraipa pakeičiama taip:
"Nuo 2004 m. liepos 1 d. didžiausias metinis sėklos, išskyrus ryžių sėklą, kiekis, už kurį galima gauti pagalbą gamybai, yra 332841 tonos, paskirstytos valstybėms narėms gamintojoms tokiu būdu:
Belgija | 10 077 tonų, |
Čekijos Respublika | 9 124 tonos, |
Danija | 93 697 tonos, |
Vokietija | 31 654 tonos, |
Estija | 379 tonos, |
Graikija | 3 846 tonos, |
Ispanija | 23 976 tonos, |
Prancūzija | 52 981 tonos, |
Airija | 1 016 tonų, |
Italija | 18 822 tonos, |
Kipras | 305 tonos, |
Latvija | 1 086 tonos, |
Lietuva | 1 090 tonų, |
Liuksemburgas | 865 tonos, |
Vengrija | 7 772 tonos, |
Malta | 300 tonų, |
Nyderlandai | 35 856 tonos, |
Austrija | 769 tonos, |
Lenkija | 5 800 tonų, |
Portugalija | 300 tonų, |
Slovėnija | 369 tonos, |
Slovakija | 862 tonos, |
Suomija | 5 853 tonos, |
Švedija | 8 132 tonos, |
Jungtinė Karalystė | 17 910 tonų." |
2. 3a straipsnio 1 dalies pirma pastraipa pakeičiama taip:
"Nuo 2004 m. liepos 1 d. didžiausias metinis ryžių sėklos kiekis už kurį galima gauti Bendrijos pagalbą gamybai, yra 87269 tonos, paskirstytos valstybėms narėms gamintojoms tokiu būdu:
Ispanija | 29 625, 613 tonų |
Prancūzija | 3 031, 861 tonos |
Graikija | 1 472, 618 tonų |
Vengrija | 644, 400 tonų |
Italija | 50 242, 268 tonos, |
Portugalija | 2 252, 240 tonų." |
2 straipsnis
Šis reglamentas įsigalioja 2004 m. gegužės 1 d., jei įsigalioja Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sutartis.
Jis taikomas iki 2004-2005 prekybos metų pabaigos.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. vasario 25 d.

Labels: 6